Hipp, hipp, hurra!

Tenk at nå er dagen her...

17.mai står for tur, og over hele landet blir planene avlyst. I barnehagen blir det heller ikke feiring slik som vi er vant til, men vi vil ha vår egen lille nasjonaldagsfeiring bare for avdelingen fredag 14.mai. Barna får gå i minitog, stå i pølsekø, spise is, lage grunnlov og ha potetløp. Barna kan gjerne ta med eget flagg (merket med navn), og de som vil kan pynte seg (husk å ha med varme klær også).

Bursdager

I mai fyller Louis og Akhilesh 6 år, Maria fyller 5 år og Antonio fyller 4 år! Hipp, hipp, hurra for alle bursdagsbarna våre!! :)

Personalet på Lassa

Som dere vet, er vi mange ansatte på Lassa for tiden. Karin er tilbake i 40% etter en lengre sykmelding; vi har ansatte i ulike stillingsprosenter; vi har barn med spesielle behov; og vi tar inn faste vikarer ved sykdom. Vi vet det er mange å forholde seg til for dere foreldre, men husk at barna er trygge på oss alle og kjenner oss godt. :)

En liten oversikt:

Assistent/fagarbeider: Inger, June

Lærling: Sofie

Vikar: Sharmian, Karina

Ressurssenter: Marika, Rannveig

Pedagog: Nataliya, Heidi og Karin

Gult nivå

Vi er veldig glade for å kunne åpne barnehagen på gult nivå igjen. Vi ser mange fordeler ved å dele barna i mindre grupper, og kommer til å fortsette med dette, men gruppene kan nå være mer fleksible og vi kan være mer sammen. Vi vil også selvfølgelig fortsette å nyte at vi kan være mye ute i det deilige vårværet! :)

Det spirer og gror

Vi jobber videre med vår-prosjektet vårt, og følger med på frø som spirer, insekter som kravler og fugler som kvitrer (og prøver å stjele maten vår når vi spiser ute). Barna har blant annet sådd gulrøtter, reddiker, blomster og satt poteter i jorda. Barna steller godt med det de har plantet selv, og passer på at plantene får vann og godt lys. Vi har også laget oss et terrarium inne på fellesrommet, der barna kan legge oppi det de måtte finne av småkryp. Veldig spennende å følge med på det lille økosystemet! Barna er veldig opptatt av om de ulike småkrypene vil spise hverandre i terrariet. ;)

Sommeravslutning

Det er snart sommer, og vi planlegger alternativer til sommeravslutning for avdelingen og for førskolegruppa. Vi kommer tilbake med mer informasjon når datoer er bestemt.

Vi koser oss i vårsola sammen med den fantastiske Lassa-gjengen!

Klemmer fra alle oss på Lassa

Viktige datoer denne måneden

|  |  |  |  |  |  |
| --- | --- | --- | --- | --- | --- |
|  | Mandag | Tirsdag | Onsdag | Torsdag | Fredag |
| Uke 19 |  |  | Vi feirer Maria 5 år!! :) | Kristi himmelfartsdag,  barnehagen er stengt | 17.mai feiring i barnehagen!! :) |
| Uke 20 | 17.mai, barnehagen er stengt |  |  | Vi feirer Akhilesh 6 år!! :) |  |
| Uke 21 | 2.pinsedag,  barnehagen er stengt | Vi feirer Louis 6 år og Antonio 4 år!! :) |  |  |  |